**PITANJA ZA OPISNI DIO KOLOKVIJA I ZA ISPIT**

**I. DIO**

1. **Što je Ustav? Kakve vrste postoje?**

Ustav je temeljni i i najviši pravni akt države te istodobno i najvažniji strateški politički akt.

Vrste ustava su:

* pisani -ustav kao pisani dokument danas ima gotovo svaka država
* nepisani-niz zakona koji su priznati kao sastavni dio ustava (prim. Velika Britanija,Izrael)
* ustav u materijalnom smislu-obuhvaća sve pravne izvore ustavnog prava u državi, bez obzir je li riječ o pisanom ustavu,organskom zakonu, zakonu, podzakonskom općem aktu ili ustavnom običaju
* ustav u formalnom smislu-riječ je o jedinstvenom aktu u kojem su skupljene norme koje uređuju ustavnu materiju
	1. **razlikovanje po stupnju ozbiljenja**
* normativni ustav- to je onaj ustav koji djelotvorno i u cjelosti uređuje (normira) odvijanje političkih procesa i djelovanje državne vlasti. On zadovoljava zahtjeve ustavne vladavine i doista je primijenjen i poštovan u svakodnevnom životu.
* nominalni ustav- održava realnost suvremene demokratske države utemeljene na idealu vladavine prava. On je na snazi kao nadzakonski pravni propis koji formalno obvezuje i želi ga se provesti, ali nije u cjelosti realiziran u životu.
* semantički ustav- je propagandni dokument. On je ustav samo po svom nazivu, jer je tako naslovljen. Nije primijenjen u životu glede bitnih pitanja ustavne vladavine, već služi za pokazivanje svijetu, tj prikrivanje zbiljskih odnosa i procesa u političkoj vlasti.
1. **Koji akti su izvori ustavnog prava (ustav u materijalnom smislu)?**

Izvori ustavnog prava su: Ustav, Ustavni zakoni, Organski zakoni, Zakon i Podzakonski akti, Ustavni običaji i vanjski izvori ustavnog prava; Pravo europske unije i međunarodni ugovori

* 1. **svaki izvor posebno i detaljno** (knjiga str. 57-74)
* Ustav- Ustav je temeljni i i najviši pravni akt države te istodobno i najvažniji strazeški politički akt.
	+ osnovni je izvor ustavnog prava
	+ donosi ga Sabor
	+ ustav kao temeljni pravni akt, koji teoretski donosi sam narod, mora biti kratak i razumljiv dokument, koji ima poslužiti kao orijentir zakonodavcu. Istodobno biti sredstvo na raspolaganju običnim građanima, pa i svim drugim osobama u njihovim odnosima s vlastima.
	+ ustavi se razrađuju zakonodavstvom i drugim propisima niže pravne snage
* Ustavni zakoni-je onaj pravni propis koji usprkos nazivu zakona ima snagu samog ustava.
	+ četiri vrste ustavnog zakona:
		- 1. Pravi ustavni zakon
		- 2. Ustavni zakon za provedbu Ustava
		- 3. Ustavni zakon o promjeni Ustava
		- 4. Organski zakoni nazvani ustavnim zakonima
	+ donosi ih Sabor
	+ ima jednaku pravnu snagu i jednaki postupak donošenja kao i Ustav
	+ Ustavni sud nadzire samog zakonodavca, pa zbog toga detalji njegova sastava i djelovanja moraju biti sadržani u propisu nadzakonske pravne snage (ustavni zakoni)
* Organski zakoni- donosi Sabor
	+ materija je toliko važna da bude iznad zakona, ali nije toliko važna da bude na Ustavnoj razini
	+ odnosi se na državne organe
* Zakon- donosi Sabor
	+ donose se većinom glasova na sjednici na kojoj je nazočna većina zastupnika -natpolovični kvorum (čl. 82.)
* Podzakonski akti- donosi Vlada
	+ poslovnici temeljnih državnih tijela, uredbe iz nužde (čl. 101. i 117.)
1. **Što je to ustavna vladavina i kako se ona razvija u pojedinim državama (posebice UK, SAD i Francuska)?**

Pojam ustavna vladavina označava oblik uređenja političke zajednice (politički režim) u kojoj je vlast, pa i najviša ograničena ustavom i pravom. Ideja ustavne vladavine odražava stari demokratski ideal po kojem se građani ne pokoravaju drugim ljudima, već zakonima: non sub homine sed sub lege. Premda je nastala kao sredstvo ograničavanja državne vlasti, ona nije ograničena na državu. Temelji se na idejama prava i konstitucionalizma.

Tri su načina na koja se može razviti:

1. ustavna revolucija (nasilje) unutarnji je revolucionarni događaj ili vanjski napadaj kojima je nametnut određeni sustav
2. ustavvni trenutak ili slučajnost, povijesne geografske i kulturne okolnosti koje utječu na ustavnost neke zemlje.
3. Ustavni izbor je oblik kolektivnog odlučivanja na najvišoj razini kojim građani političke zajednice odlučuju o političkom opredjeljenju te o sustavu institucija koji će upravljati zajedničkim poslovima

USTAV SAD-a – nastao 1787- prvi pisani ustav, te najtrajniji ustav na svijetu (ima 7 dužih članaka te do 27 amandmana koji sadrže 85 odredbi ili pravila- 27.amandman stupio je na snagu 1992.), temeljne ustane značajke američkog ustavnog modela ustrojstva vlasti su: neposredan izbor predsjednika, jedinstvena izvršna vlast, odsutnost političke odgovornosti, dioba vlasti, djelotvoran mehanizam „provjera i ravnoteža

 BRITANSKI USTAV- V.B. nema ustav u formalnom smislu (nema ustav kao jedinstven, svečano donesen dokument nadzakonske pravne snage), ona nema pisani ustav u formalnom smislu, ali ima zbiljski ustav koji „utvrđuje sustav vlasti i državnih tijela, te uređuje odnose između različitih državnih vlasti, međusobno ali i prema običnim građanima. USTAVNE KONVENCIJE osobitost su britanskog ustava, a određuju se kao pravila ponašanja ustavnih čimbenika utvrđena dugotrajnim postupanjem koja se smatraju obvezatnim, ali ne uživaju sudsku zaštitu, ni zaštitu dužnosnika u domovima Parlamenta

 USTAVNOST U FRANCUSKOJ- polupredsjednički sustav

1. **Što je pristojna ili dobra vladavina i koja su njena načela?**

Vlada koja suzbija kontrolira i prikriva pritivne nagone te djeluje (postupa) sukladno pravilima modernog civiliziranog društva. 2001. godine europska komisija donosi Bijelu knjigu o vladavisnkom smislu, ističe prednosti i slabosti međudržavnog sustava upravljanja, ali što je još važnije ističe načela dobre vladavine a to su:

1. otvorenost (transparentnost) institucija

Institucije Europske unije moraju djelovati na otvoreniji način. Zajedno s državama članicama, one imaju aktivno raspravljati o onom što EU čini, kao i o odlukama koje donosi. Dužne su koristiti govor koji je pristupačan i razumljiv najširoj javnosti. To je posebno važno kako bi ojačalo povjerenje u složene institucije.

2. sudjelovanje (participacija) građana

Kvaliteta, značaj i djelotvornost politika EU-a zavisi od širokog sudjelovanja u cijelom političkom procesu – od formuliranja politika do njihove provedbe. Sudjelovanje građana i institucija civilnog društva u formuliranju politika hrvatskih vlada i njihov implementaciji na niskoj je razini i vlade bi trebale prednjačiti u naporima za jačanje takve participacije.

3. odgovornost svih nositelja vlasti

Uloge u zakonodavnom i provedbenom procesu moraju biti jasnije. Svaka od institucija EU-a mora objasniti i preuzeti odgovornost za ono što čini u Europi. Ali postoji i potreba za većom jasnoćom i odgovornošću država članica i svih koji razvijaju ili primjenjuju europske politike na svim razinama.

4. djelotvornost nositelja ovlasti

Politike moraju biti djelotvorne i pravovremene i rezultirati onim što je potrebno, utemeljene na jasnim ciljevima, procjeni budućih učinaka i, gje je god moguće, ranijih iskustava.

5.usklađenost (koherentnost) politika

Politike i djelovanja moraju biti usklađena i lako razumljiva. Usklađenost zahtijeva političko vodstvo i snažnu odgovornost na strani institucija kako bi, u okviru složenog sustava, bio osiguran konzistentan pristup.

-primjenu tih načela osnažuje poštivanje:

* 1. **načelo razmjernosti i načelo supsidijarnosti**

6. načela razmjernosti (proporcionalnosti)

Način korištenja monopolom državne prisile ne smije biti prepušten slobodnoj odluci nositelja vlasti. Tvorci američkog ustava državnu su prisilu smatrali „sredstvima zla, koja se mogu uporabiti za postizanje dobra“. Prisila se smije koristiti samo kada je nužno i samo u minimalnoj mjeri potrebnoj za postizanje zakonitih ciljeva javne vlasti.

7. načela supsidijarnosti

Supsidijarnost je načelo ustavnog uređenja po kojem donošenje političkih odluka treba biti na razini najpogodnijoj sa stajališta racionalnosti i djelotvornosti odlučivanja. Načelo je posebno naglašeno u okviru EU, gdje zahtijeva da odluke ponajprije donose nadležna tijela država članica, dok se na tijela unije prenose ovlasti samo kada je to u zajedničkom interesu izrijekom određeno.

1. **Što su ljudska prava, koja im je svrha, a koji sadržaj?**

Ljudska prava univerzalna su moralna prava temeljne naravi koja pripadaju svakom pojedincu u njegovom odnosu s državom. Skup temeljnih ovlasti pojedinca da zahtjeva određena postupanja javne vlasti bilo da se radi o suzdržavanju od presizanja u zaštićenu sferu pojedinca – negativna prava, ili pozitivnim pravima koji potiču državu da osigura određen stupanj sigurnosti i ostvarivanja određenih interesa pod jednakim uvjetima za svih i za svakoga. Svrha ljudskih prava: ograničenje arbitrarne vlasti, izbor osobnog puta i razvitka te osiguravanje globalnog mira i stabilnosti. Prema sadržaju razlikujemo tri generacije ljudskih prava: osobna i politička, gospodarsk,socijalna i kulturna, ekološka i druga prava.

1. **Koje naraštaje ljudskih prava prepoznajemo i po čemu se razlikuju?**
* Prvi naraštaj: klasična prava čovjeka i građanina:

-dolazi do pojave prvih ustavnih akata

-država se ne smije upletati u tako zaštićenu sferu pojedinca, pa se govori o negativnim pravima

-jamstva ljudskih prava i sloboda imaju svoje korijene u povijesti britanske države (Magna Carta Libertatum 1215., Petition of Rights 1628., Bill of Rights 1689., Act of Settlement 1700. te Habeas Corpus Act 1679.)

-izvorište prvih deklaracija o pravima čovjeka iz 18.st. je u teoriji prirodnog prava i društvenog ugovora

-Američka deklaracija nezavisnosti od 4.07.1776. – mi držimo ove istine samorazumljivim:

 -svi su ljudi stvoreni jednakima i obdareni od svojega Stvoritelja određenim neotuđivim pravima, među kojima su pravo na život, slobodu, traganje za srećom

-Francuska deklaracija o pravima čovjeka i građanina iz 1789. sastavni je dio Francuskog ustava 1791.

-u deklaraciji se podrobnije nabrajaju klasična prava čovjeka i građanina (pročitat str. 99.)

* **D**rugi naraštaj: gospodarska, socijalna i kulturna prava:

-javljaju se početkom 20.st. (1917. Meksiko, 1919. Njemačka – Weimarski ustav)

-ustavi socijalističkih zemalja – 1974. SFRJ (pravo na stan), 1977. SSSR

-pozitivna prava – dužnost države da svojim građanima pojedincima, zakonodavstvom osigura određenu sigurnost ili ostvarivanje određenih interesa pod uvjetima jednakim za svih i svakoga

-pozitivna prava se ne mogu štititi sudbenim putem

-gospodarska prava – osiguranje poštene tržišne utakmice, prava vlasništva i poduzetničke slobode

-socijalna prava – ispravljanje učinaka tržišnih mehanizama

-koncepcija države dobrobiti – „welfare state“

-najvažniji je primjer pravo na rad i sloboda rada – ne pravo na zaposlenje nego radna prava zaposlenih, stvaranje uvjeta za zapošljavanje, naknada za neskrivljenu nezaposlenost, pravična naknada za rad

-kulturna prava – pravo na školovanje, autonomija sveučilišta, sloboda znanstvenog/ umjetničkog/ kulturnog stvaralaštva

* Treći naraštaj: informatička, ekološka i druga prava

-pravima trećeg naraštaja smatraju se nova prava, utemeljena na svijesti o potrebi zaštite čovjekova okoliša, prava nerođenih ljudskih bića te prava drugih živih bića (životinja i biljaka za zaštitu od ugrožavanja njihova opstanka)

-zaštita osobnosti danas obuhvaća posebna jamstva zaštite u sklopu razvijenih računalnih sustava prikupljanja, pohranjivanja i korištenja informacija te slobode izražavanja i prava na informiranost

1. **Pod kojim uvjetima se u RH mogu ograničiti ljudska prava (čl. 16 i 17 Ustava RH)?**

članak 16.

Slobode i prava mogu se ograničiti samo zakonom da bi se zaštitila sloboda i prava drugih ljudi te pravni poredak, javni moral i zdravlje. Svako ograničenje slobode ili prava mora biti razmjerno naravi potrebe za ograničenjem u svakom pojedinom slučaju.

članak 17.

U doba ratnog stanja ili neposredne ugroženosti neovisnosti i jedinstvenosti države, te velikih prirodnih nepogoda pojedine slobode i prava zajamčena Ustavom mogu se ograničiti. O tome odlučuje Hrvatski sabor dvotrećinskom većinom svih zastupnika, a ako se Hrvatski sabor ne može sastati, na prijedlog Vlade i uz supotpis predsjednika Vlade, Predsjednik Republike.

* Uvjeti za ograničavanje ljudskih prava:
	+ Zakon (organski zakon)
	+ Legitimna svrha (zaštita sloboda i prava drugih ljudi, zaštita pravnog poretka, javnog morala i zdravlja)
	+ Razmjernost/Proporcionalnost (ograničenje prava razmjerno naravi potrebe za ograničenjem u svakom pojedinom slučaju)
1. **Možete li objasniti načelo jednakosti i zabranu diskriminacije?**

Svi ljudi pred zakonom su jednaki. - Nema primjene zakona prema poznanstvu, afektivnim vezama ili drugim oblicima podobnosti.

* vrste jednakosti: Formalna jednakost (Jednako postupanje) Materijalna jednakost (Stvarna jednakost prilika)

Svatko u RH ima prava i slobode bez obzira na rasu, boju kože, spol, jezik vjeru, nacionalno ili socijalno podrijetlo, političkom ili drugom uvjerenju, imovini, rođenju, naobrazbi, društvenom položaju ili drugim osobinama. - Zakon o suzbijanju diskriminacije (1.1.2009.)

* 1. **Posebno: izravna i neizravna diskriminacija**

IZRAVNA DISKRIMINACIJA - svako postupanje uvjetovano pripisanom karakteristikom (spolom, itd.) kojim se osoba stavlja/bila je stavljena/mogla bi biti stavljena u nepovoljniji položaj od druge osobe u usporedivoj situaciji

NEIZRAVNA DISKRIMINACIJA - neutralna norma/uvjet/praksa stavlja osobe koje posjeduju neku pripisanu karakteristiku u nepovoljniji položaj u odnosu na druge osobe koje tu karakteristiku ne posjeduju, osim ako je ta norma/uvjet/praksa opravdana legitimnim ciljem, koji se postiže primjerenim i nužnim sredstvima

1. **Što je to Europska konvencija za zaštitu ljudskih prava i zašto nam je ona važna?**

Temeljni je dokument za zaštitu ljudskih prava i temeljnih sloboda. RH ga je ratificirala 5.11.1997. godine kada on postaje dio unutarnjeg pravnog poretka RH i ima nadzakonsku pravnu snagu. To znači da su sudovi i druga državna tijela u obavljanju svojih funkcija dužni izravno ga primjeniti, ukoliko postoji neusklađenost između Konvencije i zakona sud je dužan primjeniti konvenciju. Nakon što se iscrpe sva domaća pravna sredstva, građanin u obliku pojedinačnog zahtjeva ima se pravo obratiti Europskom sudu za ljudska prava.

14 protokola:

- 13. protokol (smrtna kazna) – usp. sa 6. protokolom (samo u doba rata)

- 11. protokol (1998.) – jednostupanjski sustav

- 12. protokol – zabrana diskriminacije i za prava zaštićena nac. zakonodavstvom koja nisu - zaštićena Konvencijom – RH stranka!

- 14. protokol – suci pojedinci u ESLJP; imenovanje na 9 godina

* 1. **Posebno: koja prava obuhvaća i koji mehanizam ustanovljava, odnosno kako se pojedinac može obratiti odgovarajućem tijelu?**

Sudovi i druga državna tijela u obavljanju svojih funkcija dužni izravno ga primjeniti, ukoliko postoji neusklađenost između Konvencije i zakona sud je dužan primjeniti konvenciju. Nakon što se iscrpe sva domaća pravna sredstva, građanin u obliku pojedinačnog zahtjeva ima se pravo obratiti Europskom sudu za ljudska prava.

1. **Što je to ustavnost u formalnom, a što u materijalnom smislu?**

Načelo ustavnosti u užem smislu zahtijeva: da se zakoni donose u skladu sa razdiobom ovlasti utvrđenom ustavom, da zakonodavac pri donošenju zakona strogo poštuje za to ustavom predviđen postupak, da zakoni i drugi propisi sadržajno budu u skladu s odredbama ustava i da ustav uspostavi djelotvoran sustav nadzora nad poštivanjem ovih zahtjeva.

Ustavnost u formalnom smislu, znači da je zakon donesen od zakonodavnog tijela po predviđenom postupku i obliku za donošenje zakona. Ustavnost u materijalnom smislu, zakonske odredbe su sadržajno u suglasnosti s odredbama Ustava.

1. **Što je načelo zakonitosti?**

Svaki akt javne vlasti mora biti utemeljen na zakonu i provoditi se u skladu s odredbamazakona. Načelo zakonitosti odnosi se i na opće pravne akte (propise) i na pojedinačne pravne akte (sudbene odluke, upravna rješenja i odluke tijela koja imaju javne ovlasti). U vezi s općim pravnim aktima ili propisima, načelo zakonitosti zahtjeva da propisi budu u suglasnosti s općim pravnim aktima veće pravne snage te da su utemeljeni na zakonu. Taj zahtjev se odnosi na suglasnost u formalnom smislu te u materijalnom smislu, to jest da se sadržajno temelje na odredbama propisa veće pravne snage. Poseban je položaj propisa koje donose tijela lokalne samouprave u području ustavno određenih lokalnih poslova – zahtjeva se da ne budu u suprotnosti s ustavom. U odnosu na pojedinačne pravne akte, načelo zakonitosti zahtjeva da se oni donose na temelju i u sklopu zakonskih ovlasti i nadležnosti te da budu utemeljeni na zakonu, tj. zakonski donesenom propisu.

1. **Što je prethodni, a što naknadni nadzor ustavnosti te što je neposredni, a što posredni nadzor ustavnosti?**

PRETHODNI NADZOR ustavnosti zakona je onaj koji se vrši prije nego što je zakon objavljen i prije nego i prije nego što je stupio na snagu. Prednost je što sprječava da se nezakoniti zakon uopće primjeni, a time i nastanak štetnih posljedica

NAKNADNI NADZOR ustavnosti je onaj koji se vrši nakon što je zakon objavljen i nakon što je stupio na sagu. Primjenom zakona možemo uočiti njegovu neustavnost. Prednost je što građani mogu pokrenuti pitanje postupka nadzora ustavnosti zakona.

NEPOSREDNI NADZOR ili apstraktni – pitanje ustavnosti zakona je bit (meritum) sudbenog spora pa se spor naziva ustavnim. Ukoliko se utvrdi da je zakon neustavan, odluka ima učinak prema svima (erga omnes). To je centralizirani nadzor ustavnosti kojeg obavlja ustavni sud.

POSREDNI NADZOR ili akcesorni – pitanje ustavnosti zakona nije bit (meritum) spora nego prethodno ili prejudicijalno pitanje koje valja riješiti kako bise moglo pristupiti rješavanju spora. Učinak ima u konkretnom slučaju, inter partes.

1. **Koji su mogući pravni učinci odluke o neustavnosti/nezakonitosti nekog zakona/propisa?** (udž.str. 136 - 137.)

U skladu sa shvaćanjem pravednosti, nakon odluke kojom je zakon oglašen neustavnim, trebalo bi poništiti sve posljedice do kojin je dovela njegova primjena, te stvari vratiti u prijašnje stanje, a tamo gdje to nije moguće nadoknaditi štetu svakome tko ju je pretrpio primjenom neustavnog zakona. U praksi to ioak nije tako.

Načelo pravne sigurnosti zahtijeva da se određeni odnosi protekom rokova smatraju konačno uređenim, te se u njih ne smije više dirati. To nalaže i načelo ekonomičnosti koje postavlja zbiljske granice mogućnostima naknade štete, pa i one nastale primjenom neustavnog zakona.

Razlikovanje poništavanja i ukidanja propisa zbog sukoba načela pravednosti te pravne sigurnosti i ekonomičnosti

* Poništavanje djeluje ex tunc (“od tada”, pravni akt kao da nije niti donesen)
* Ukidanje djeluje ex nunc (“od sada”, od trenutka ukidanja (???) nadalje – dana objave odluke u NN!!!)
1. **Koje su karakteristike anglo-američkog, a koje kontinentalno-europskog sustava nadzora ustavnosti?**

ANGLO-AMERIČKI - Sudbeni nadzor je dio angloameričke pravne tradicije i znači da sudstvo nadzire zakonitost postupanja ostalih državnih tijela. U Americi federalni sudovi mogu oglasiti svaki akt Kongresa ili izvršne vlasti ništavan i zabraniti izvršenje. Prema doktrini ultra vires akti pojedinih državnih, nedržavnih ili međunarodnih tijela imaju pravnu valjanost pod uvjetom i dok se koriste u okvirima dobivenih ovlasti. VRHOVNI SUD je najviši federalni sud (9 sudaca bez ograničenja trajanja dužnosti, bira ih predsjednik uz suglasnost Senata).

KONTINENTALNO-EUROPSKI – U Europi sudovi ispituju ustavnost zakona inabstracto tj. neovisno o nekom konkretnom pravnom sporu, te donose odluke koje nisu ograničene na konkretan slučaj već djeluju erga omnes-prema svima. Institucija ustavnog suca prvi put je uspostavljena Ustavom REPUBLIKE AUSTRIJE 1920.god. – HANS KELSEN koji smatra da je postojanje ustavnog sudstva nužno povezano s postojanjem krutog ustava.

1. **Što je to narodni suverenitet? Koji je njegov smisao u suvremenim uvjetima globalne međuovisnosti država, posebno država članica EU?**

Vrhovna vlast (suverenitet) pripada narodu kao ukupnosti svih državljana (narodni ili pučki suverenitet), narod je suveren. Dužnosnici samo obnašaju određene funkcije u interesu političke zajednice, na način predviđen ustavom i zakonima, te na temelju mandata stečenog od naroda putem izbora.

Ustav RH u članku 1. odredio je načelo narodnog suvereniteta i način njegove primjene: stavak 2. „Vlast u RH proizlazi iz naroda i pripada narodu kao zajednici slobodnih i ravnopravnih državljana“; stavak 3. „Narod ostvaruje vlast izborom svojih predstavnika i neposrednim odlučivanjem

1. **Koje oblike neposredne demokracije poznajemo? Koji oblici postoje u RH?**

Oblici neposredne demokracije su referendum, narodna inicijativa, peticija, narodni zakonodavni veto, mjesni zborovi građana, predstavnike građana. U RH imamo sve osim narodnog zakonodavnog referenduma, s tim da imamo savjetodavni referendum.

Najviše primjenjivan oblik neposredne demokracije je ODLUČIVANJE BIRAČA NA REFERENDUMU. U Ustavu RH ono je u nekim iznimno važnim pitanjima propisano kao obvezatno (udruživanje i razdruživanje), a u drugim kao fakultativno (ustavna revizija). Sve važniju ulogu prilikom odlučivanja ima GRAĐANSKA INICIJATIVA; referendum se mora raspisati kada to na propisan način zahtijeva određeni postotak biračkog tijela ili određeni broj birača. Odluka donesena na državnom referendumu nema savjetodavni značaj nego OBVEZUJE zakonodavca u svakom pojedinom slučaju.

1. **Što znamo o referendumu i posebno referendumu narodne inicijative?**

REFERENDUM je oblik neposrednog odlučivanja kojim se građani neposredno tajnim glasovanjem izjašnjavaju o nekom pitanju sa da ili ne i to je osnovni oblik neposredne demokracije. Razlikuje se više vrsta referenduma:

* Prema teritoriju – državni i lokalni
* Prema sadržaju – ustavotvorni, zakonodavni
* Prema obvezi raspisivanja – obvezatni i fakultativni
* Prema pravnoj snazi odluke donesene na referendumu – obvezujuća snaga i savjetodavna snaga

Referendum narodne inicijative- mora se raspisati kada to zahtjeva određen broj ili postotak birača. (10% biračkog tijela). Drugi način je odlukom biračkog tijela.

1. **Koji su ključni elementi izbornog sustava?**

Ključni elementi izbornog sustava su: pravo glasa (aktivno/psivno), popis birača, izborne jedinice, kandidiranje, utvrđivanje rezultata i nadzor nad izbornim procesom.

1. **Koje vrste izbornih sustava postoje i koji su njihovi učinci?**

VEĆINSKI IZBORNI SUSTAV gdje pobjednik uzima sve , to je osnovni model u tzv. malim izbornim jedinicama u kojima se bira po 1 zastupnik po pravilu: tko dobije najviše glasova taj pobjeđuje. Potrebno je dobiti natpolovičnu većinu glasova (apsolutna većina u malim izbornim jedninicama. Ako u prvom krugu nitko ne postigne potrebnu većinu, izbori se ponavljaju u drugom krugu i onda je onaj tko dobije najviše glasova pobjednik (tj. tko dobije relativnu većinu).

SUSTAV RAZMJERNOG PREDSTVANIŠTVA (PROPORCIONALNI SUSTAV) koji se zasniva na ideji da svaka stranka u predstavničkom tijelu treba biti zastupljena u proporciji s onim dijelom biračkog tijela koji joj na izborima izrazi podršku, a sustav je primjenjiv samo u velikim izbornim jedinicama (gdje se bira više kandidata).

Najjednostavniji model proračunavanja rezultata je IZBORNI KOLIČNIK gdje se dijeljenjem broja glasača s brojem poslanika u izbornoj jedinici utvrđuje apstraktna vrijednost 1 poslaničkog mjesta, tako da sa svake liste prema redoslijedu kojim su navedeni (tzv. vezane liste), u parlament ulazi onoliko koliko je puta u borju glasova koje je lista dobila sadržan izborni količini. Najpoznatiji je D'HONDTOV sustav gdje se prvo utvrdi broj glasova koje je dobila svaka lista pa se zatim ti brojevi dijele s 1,1,3,4 sve do broja poslanika koji se bira u izbornoj jedinici. Broj najvećih rezultata koji se tako dobiju poredaju se po veličini u red koji sadržava onoliko brojeva koliko se u izbornoj jedinici bira poslanika pri čemu najmanji predstavlja zajednički djelitelje. Ako 2 kandidata imaju jednak broj glasova prednost se daje starijem od njih. Umjesto vezane liste gdje birač zaokružuje listu u cijelosti stranke podnose OTVORENE LISTE te birač na izborima zaokružuje samo one kandidate koje želi (broj takvih glasova iznosi najmanje 10%).

1. **Što je to načelo diobe vlasti?**

Načelo diobe vlasti razvija se u 17., 18. st. za vrijeme građanskih borbi oko stjecanja političke vlasti koja je do tada bila sjedinjena u osobi monarha u uvjetima apsolutne monarhije. Montesquie u duhu zakona navodi tri različite vlasti i opisuje svaku od njih. Državna vlast, tj najviše funkcije djele se trima različitim tjelima, koja su međusobno ravnopravna. Ta tri tjela međusobno surađuju i vrše nadzor jedna nad drugom kako bi se međusobno ograničavala od zlouporabe vlasti jer je svaki nositelj vlasti sklon zloupotrebi vlasti, a zlouporaba vlasti je na štetu političke slobode pojedinca. Odnosi između nositelja vlasti su odnosi suradnje, ravnoteže vlasti i usuglašavanja. Postoje 2 koncepcije: međusobna ustrojbena i funkcionalna neovisnost, a druga je istinska dioba vlasti (3 najvažnije funkcije djele se na 3 različita tijela).

1. **Koje su karakteristike predsjedničkog sustava?** (udž. str. 29. i 175.)

Neposredan izbor predsjednika ( iako formalno posredan), jedinstvo izvršne vlasti (predsjednik je ujedno i premjer), načelo diobe vlasti, nema političke odgovornosti jedne vlasti prema drugoj

- primjer SAD (chechs and balances, ustavom mu je povjerena izvršna vlast, vrhovno zapovjedništvo, položaj držanog poglavara, vođenje vanjske politike).

1. **Koje su karakteristike parlamentarnog sustava?** (udž. str. 182.)

Karakteristike parlamentarnog sustava su:

* izbor vlade u parlamentu, pri čemu mandatara određuje državni poglavar
* politička odgovornost vlade pred parlamentom, individualna i solidarna
* pravo državnog poglavara da, na prijedlog vlade, raspusti parlament i raspiše nove izbore
* politički neodgovoran državni poglavar vezan je zahtjevom supotpisa premijera za sve svoje odluke
1. **Što je to racionalizirani parlamentarizam?** (udž. str. 183.)

Po uzoru na njemački Ustav iz 1949. godine, kancelar se može smjeniti istovremenim izborom novog (konstruktivno izglasavanje nepovjerenja), kako bi se izbjegla nestabilnost državne vlasti.

1. **Koje su karakteristike polupredsjedničkog sustava?**

Po uzoru na francuski Ustav 1958. godine, neposredno izabran predsjednika Republike imenuje i može smjeniti Vladu te bez ograničenja i uvijeta raspustiti parlament. Vlada proizlazi iz parlamentarne većine što znači da je odgovorna i pred parlamentom i pred predsjednikom republike. Predsjednik može na prijedlog vlade (ili zbog izglasavanja nepovjerenja) na vlastitu inicijativu raspustiti parlament i raspisati izbore. Državni poglavar politički je neodgovoran, a institut supotpisa ministra na akte predsjednika Republike je samo izbimka.

1. **Koje povijesne oblike složenih država poznajemo?**

1. Personalna unija – je zajednica dviju ili više država koje imaju zajedničkog monarha. Izvan toga one su međusobno odvojene i djeluju samostalno u međunarodnim odnosima te uređuju svoje unutarnje odnose. Temelj personalne unije je više država povezanih u uniju, prema kojima ista osoba postaje vladarom različitih država. Primjer Hrvatska s Ugarskom (1102. - 1527. godine)

2. Realna unija – obično podrazumijeva zajedničkog monarha, ali predstavlja čvršći oblik povezivanja država, utemeljen na međunarodnom ugovoru te djeluje kao jedinstveni subjekt u međunarodnim odnosima. U realnoj uniji i neke druge zajedničke funkcije mogu biti ugovorom prenesene na uniju, kao što je posebice zajednička vojska i briga o opskrbi vojske, te najčešće zajednički monarh. Primjer je Austro-Ugarska Monarhija, prema nagodbi iz 1867. godine.

3. Zakonodavna unija – državna zajednica u kojoj sastavni dijelovi nalaze svoj ustavni izražaj ponajprije putem zajedničkih, a ne posebnih institucija. Kao primjer navodi se Velika Britanija, čiji službeni naziv Ujedinjeno Kraljevstvo upućuje na složen sastav (Engleska, Škotska, Wales i S. Irska)

4. Asimetrične zajednice država – postoje i državne zajednice utemeljen na asimetričnim oblicima ustavnog uređenja, obično između manje i velike države, koje onoj slabijoj omogućavaju očuvanje integriteta i autonomije u trajnoj vezi s većim susjedom.

Pravno uređenje takvih asimetričnih odnosa uključuje:

-pridružene države – gdje je ugovorom o ulasku u zajednicu utvrđeno da jedna ili druga strana ima pravo jednostrano raskinuti odnos udruživanja (npr. Butana i Indija)

-asimetrične saveze – utemeljene na ustavu, gdje jedna strana uživa poseban status autonomije koji uključuje zakonodavnu, izvršnu i sudbenu vlast, a svaka izmjena u odnosu mora se temeljiti na suglasnosti obje strane (npr. Portoriko prema Sjedinjenim Američkim Državama

1. **Što je to federalno načelo?**

Federalno načelo je organizacijsko pravilo koje omogućava sporazumno i mirno udruživanje političkih zajednica u šire zajednice, kroz obilje organizacijskih oblika u kojima mogu ostvariti određene zajedničke interese, ali i očuvati svoju samostojnost i cjelovitost, te zajednički odlučivati o svojim interesima na ravnopravnim osnovama.

1. **Koje su karakteristike federacija, a koje konfederacija? Kako ocjenjujemo EU s obzirom na te karakteristike?**

Elementi razlikovanja su: pravni temelj zajednice, pravni odnos tijela zajednice prema građanima i status udruženih država u međunarodnom pravu.

* Konfederacija – međunarodni ugovor
	+ Savez suverenih država
	+ Konstitutivni dijelovi su države
	+ Izmjena ugovora samo uz pristanak svih članica
	+ Svaka država ima trajno pravo istupiti
	+ Nema pravnog odnosa između tijela konfederacije i građana (državljani članica)
	+ Odluke konfederacije ne obvezuju građane dok se ne unesu u zakonodavstvo članice
	+ Nema izvršnih tijela
* Federacija – ustav
	+ Jedinstvena savezna država
	+ Konstitutivni dijelovi su i države, i građani
	+ Izmjena ustava odlukom tijela federacije (uz ratifikaciju određenog broja ili svih članica)
	+ Pravo na otcjepljenje
	+ Nema pravnog odnosa između tijela konfederacije i građana (državljani članica)
	+ Odluke konfederacije ne obvezuju građane dok se ne unesu u zakonodavstvo članice
	+ Nema izvršnih tijela

Slučaj EU – sui generis po sva tri kriterija, ima elemente i federacije, i konfederacije

1. **Što su to primarni, a što sekundarni izvori prava EU?**

Primarni izvori prava EU su temeljni međunarodni ugovori Unije, a sekundarni izvori su uredbe, direktive, preporuke i drugi propisi koje donose tijela Unije.

1. **Kakva je podjela nadležnosti između EU i država članica (četiri skupine)?**

Četiri vrste nadležnosti:

1. Isključiva nadležnost EU – države ne smiju intervenirati
	* materija carinske unije
	* materija fiskalne unije za članice “eurozone”
	* zajednička ribarska politika
	* zajednička trgovinska politika
	* pravila tržišnog n. za funkcioniranje tržišta
	* zaključivanje nekih međunarodnih ugovora

2. Podijeljene nadležnosti – države članice mogu regulirati sve dok pitanja nisu riješena na razini Unije – Unija se pri tome mora držati načela proporcionalnosti i supsidijarnosti (uloga nacionalnih parlamenata)

 - npr. unutarnje tržište, zaštita potrošača, energetika

3. Okvirne nadležnosti – Unija donosi okvirne politike, široke smjernice u okvirima kojih djeluju članice

 – npr. gospodarska politika i politika zapošljavanja

4. Rezervirane nadležnosti država članica – Unija može samo podupirati, usklađivati i nadopunjavati, ali ne smije donositi pravno obvezujuće akte!

 – najveći stupanj samostalnosti članica

 – npr. kultura, obrazovanje i sport, civilna zaštita

1. **Kakva je uloga nacionalnih ustava u kontekstu članstva u EU? Što je to ustavni identitet?**

Uloga nacionalnih ustava u kotekstu članstva u EU:

* + OSLONAC NA PRAVO: sve su državne zajednice primarno utemeljene na interesu stoga je važno osloniti se na pravo (kao zaštitu svih)
	+ ZAŠTITA OD PRESEZANJA UNIJE, ali i DOMAĆIH POLITIČARA (“za sve je kriva Unija”)
	+ ZAŠTITA OD INTERESNIH SKUPINA koje su sklone nešto predstavljati kao pitanje preneseno na EU

Ustavni identitet definiramo kao sfera u kojoj domaće ustavno pravo zadržava primat. Odnosno kao temeljni pravni akt neke države koja je članica Europske unije, Ustav je odredio obvezu svih državnih tijela da izravno primjenjuju pravne propise EU pa je tako odredio i granicu tog prijenosa ovlasti, koja se danas označava pojmom „ustavni identitet“.

Praksa njemačkog Saveznog ustavnog suda, kao i ustavnih sudova drugih zemalja, razvila je teoriju ustavnog identiteta kao osnove za odluke u kojima prednost mora imati domaće ustavno pravo.

– razvijen u Njemačkoj, pojavljuje se i u Francuskoj, Češkoj, Belgiji

– primjenjiv na sve članice!

– npr. nepotpisivanje ugovora sve dok se ne utvrdi njegova suglasnost s Ustavom

**II. DIO - završni**

1. Koji su postupci donošenja i mijenjanja ustava općenito, pa onda i Ustava RH?
2. Koliko puta se, kada i u kojem sadržaju mijenjao Ustav RH od 1990. do danas?
3. Što je to preambula nekog ustava?
4. Koje su temeljne vrednote ustavnog poretka RH i čemu one služe?
5. Potrebno je detaljno naučiti koja sve osobna i politička prava jamči Ustav RH te znati nabrojati gospodarska, socijalna i kulturna prava. Posebnu pozornosti valja obratiti na čl. 16 i 17 Ustava RH.
6. Što znamo o pravnoj regulaciji suzbijanja diskriminacije u RH?
7. Što znamo o pravima nacionalnih manjina u RH?
8. Što znamo o nadležnostima i pravnim aktima Hrvatskog sabora?
	1. Posebno: izbori za Hrvatski sabor
	2. Posebno: zastupnički imuniteti
	3. Posebno: mehanizmi nadzora nad izvršnom vlasti
	4. Posebno: zakonodavni postupak
9. Što znamo o nadležnostima i položaju predsjednika RH općenito te u odnosu na Hrvatski sabor i Vladu RH?
	1. Posebno: izbor predsjednika RH
	2. Posebno: ovlasti u slučaju izvanrednih stanja